Ektazij
Ektazijski period (grč. ἔκτασις - éktasis = ekstenzija, produženje) je drugi  period u mezoproterozojskoj eri i koje je trajalo od prije 1.400 miliona godina do prije oko 1.200 miliona godina, do početka  stenija. Umjesto da se temelji na stratigrafiji, ovo datiranje je definirano hronometrijski. Period je imenovan po produženju ekspanzije platformskih pokrova tokom tog razdoblja. Ekstazijski period je geološko razdoblje kojr je osobito zanimljivo po prvim materijalnim zragovima  spolnog razmnožavanja nekog organizma. Geološka formacija Hunting na otoku Somerset u Kanadi formirala se upravo krajem ovog perioda. Uključuje  mikrofosile višeželijskih traka crvenih algi vrste Bangiomorpha pubescens, prvog organizma koji je  taksonomski klasificiranog kao eukariot. Ta grupa algi je, smatra se, bila prva s dokazanim spolnim razmnožavanjem, što je osnovni preduvjet kza održavanje i evoluciju složenih oblika višećelijskih životinja. Stupanj složenosti varira, od jednostavnih višećelijskih oblika, kao naprimjer, kolonija mikroorganizama koji žive zajedno, do kompleksnih kičmenjaka. Prave, složene metazoa građene su od specijaliziranih ćelija i tkiva za obavljanje određenih funkcija. Višćelijski organizmi koji se spolno razmnožavaju nužno imaju specijalizirane spolne ćelije: muške i ženske gamete. Pouzdani dokazi o prisustvu eukariota u ovom periodu, identificirani u stijenama starim oko 1.200 miliona godina u formaciji Hunting na otoku Somersetu u Kanadi. To je najstariji organizam za kojeg se zna da je imao spolno razmnožavanje i prvi poznati složeni višećelijski organizam.